**Julija Volodymyrivna Tymosjenko** (ukrainsk: Юлія Володимирівна Тимошенко; født 27. november 1960 i Dnipropetrovsk i Sovjetunionen) er en ukrainsk politiker og leder for partiet *Fedrelandsforbundet* (Батьківщина). Hun var Ukrainas statsminister fra 18. desember 2007 til 4. mars 2010, da regjeringen ble avsatt gjennom mistillitsvotum i nasjonalforsamlingen Verkhovna Rada. Tymosjenko var også landets statsminister fra 24. januar til 8. september 2005. Julija Tymosjenko satt fengslet fra 2011 til 22. februar 2014 da hun ble sluppet fri, forøvrig etter et vedtak i Ukrainas parlament. Vedtaket var presset frem etter de langvarige demonstrasjonene kalt Euromajdan med utgangspunkt i Majdan Nezalezjnosti i Kyiv.

Tymosjenko regnes som en av de mest vestligorienterte og liberale politikerne i Ukraina. Hun ble betegnet som oransjerevolusjonens dronning. Tymosjenko har tidligere vært visestatsminister da Viktor Jusjtsjenko var statsminister i landet.

Tymosjenko fikk tilnavnet «gassprinsessen» da hun ble rik gjennom privatiseringer av landets energisektor mens hun var energiminister. Det antas at hun har en formue på rundt 60 milliarder kroner. (VG 19. desember 2007)

Hun var motstander av det Russlandsvennlige Kutsjma-regimet, og bekjentgjorde at hun ville rettsforfølge medlemmer av det gamle regimet for korrupsjon. Den 8. september 2005, ble hun og hennes regjering avsatt av president Jusjtsjenko etter en rekke fratredener sentralt i styringsverket og beskyldninger om korrupsjon. Den 18. desember 2007 ble hun igjen valgt til statsminister i Ukraina. Valget viste et knappest mulig flertall for henne, hun fikk 226 av de 450 stemmene i nasjonalforsamlingen. Mens forholdet mellom president Jusjtsjenko og Tymosjenko har forverret seg, har Tymosjenko forbedret sitt forhold til Russland og statsminister Vladimir Putin. 

Tymosjenko var kandidat til presidentvalget i Ukraina i 2010, der hun stilte for alliansen Julija Tymosjenkos blokk. I første valgomgang 17. januar fikk hun med 25,1 % nest flest stemmer og gikk videre til andre valgomgang 7. februar. I andre valgomgang fikk Viktor Janukovytsj 49 % av stemmene, mot 45,5 % for motstanderen Tymosjenko.
Tymosjenko ble i oktober 2011 dømt til sju års fengsel for maktmisbruk. Ifølge retten «gikk hun utover sine fullmakter da hun som statsminister inngikk gasskontrakter med Russland». Påtalemyndigheten mente kontraktene skadet Ukraina økonomisk.

2. oktober 2013 krevde Europarådets parlamentarikerforsamling at Tymosjenko ble løslatt.

Tymosjenko ble løslatt 22. februar 2014 etter flere måneder med uro i Ukraina. Den formelle begrunnelsen var at de forhold hun var dømt for, nå var avkriminalisert.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Munzinger Personen, oppført som Julija Tymoschenko, Munzinger IBA 00000025205, besøkt 9. oktober 2017[Hentet fra Wikidata]
3. ↑  Aftenposten, nettutgaven: *Julia Tymosjenko er satt fri* besøkt 22. februar 2014
4. ↑  Valgresultat 2. valgomgang, Ukrainas valgkommisjon.
5. ↑  «USA ber Ukraina løslate Timosjenko». Aftenposten. 27. desember 2011. Besøkt 8. januar 2012.
6. ↑  «PACE calls for Tymoshenko release». Kyivpost.com. 2. oktober 2013. Besøkt 28. desember 2013.
7. ↑  16:36 (4. oktober 2013). «Cox, Kwasniewski asking Yanukovych to pardon Tymoshenko». Ukrinform.ua. Besøkt 28. desember 2013.
8. ↑  – Julia Timosjenko er løslatt NRK (22. februar 2014)
9. ↑  President Yanukovych and Ukraine opposition sign early poll deal Arkivert 28. februar 2014 hos Wayback Machine. The Sun (Malaysia) (21. februar 2014)

Eksterne lenker
---------------

* (en) Yuliya Tymoshenko – kategori av bilder, video eller lyd på Commons Rediger på Wikidata

* (en) Юлія Тимошенко – galleri av bilder, video eller lyd på Commons Rediger på Wikidata
* Julija Tymosjenko på Twitter Rediger på Wikidata

* Julija Tymosjenko på Facebook Rediger på Wikidata

* Julija Tymosjenko på Instagram Rediger på Wikidata

* Julija Tymosjenko på YouTube Rediger på Wikidata

* Julija Tymosjenko på LiveJournal Rediger på Wikidata
* (en) Omtale hos BBC News

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Munzinger (iba)
 |